<classify> KULWA-MZEEDARES SALAAM Jamhuri imewafikisha mahakamani mfanyabiashara, Godlisten Mtui na wenzakewawili kwa uhujumu uchumi, kukutwa nameno ya tembo yenye thamani zaidi ya ShMilioni 69. Washitakiwa hao wamepanda kizimbani leo Jumanne Mei 21 katika Mahakamaya Hakimu Mkazi Kisutu mbele ya Hakimu Mkazi Maira Kasonde ambapo washtakiwawengine katika kesi hiyo ni Frank Lucas na Mhando Shomary. Akisoma mashtaka Wakili waSerikali Candid Nasua amedai, washtakiwa hao walitenda kosa hilo Mei 7 mwakahuu, eneo la Mbezi Ruisi jijini Dar es Salaam. Inadaiwa washtakiwa wakiwa eneo hilo walikutwa na vipande vinne vya menoya tembo vyenye thamani ya Sh 69,025,000 bila kibali kutoka kwa Mkurugenzi waWanyamapori. Shtaka lingine la utakatishaji, ambapo washtakiwa hao wanadaiwa kumiliki vipande hivyo vya meno ya tembo huku wakijua vimetokana na kosa la uwindaji haramu. Baada ya kusomewa mashtaka hayo, hakimu aliwataka washtakiwa haokutojibu lolote kwakuwa mahakama hiyo haina mamlaka ya kusikiliza kesi hiyohadi Mkurugenzi wa Mashtaka Nchini DPP, atakavyoelekeza vinginevyo. Washtakiwa wote wamerudishwa rumande hadi Juni 4 mwaka huu kesi hiyoitakapotajwa kwa kuwa shtaka la utakatishaji linalowakabili halina dhamana.  <topic>: kitaifa 